5 oyda O‘zbekistonga qariyb 20 ming tonna parranda go‘shti import qilingan. Bu haqda Davlat statistika qo‘mitasi ma’lumot berdi. Foto: TASS Qo‘mita xabariga ko‘ra, 2022 yilning yanvar-may oylarida O‘zbekistonga 17 ta davlatdan qiymati 19,3 mln AQSh dollariga teng bo‘lgan qariyb 20 ming tonna parranda go‘shti import qilingan. Qayd etilishicha, parranda go‘shti importi o‘tgan yilning mos davri bilan solishtirilganda 966 tonnaga oshgan. 2022 yilning dastlabki 5 oyida O‘zbekiston eng ko‘p parranda go‘shtini import qilgan davlatlar orasida Polsha yetakchilik qilmoqda – 5,5 ming tonna. Ushbu ko‘rsatkich qolgan davlatlar kesimida quyidagicha ko‘rinish oldi: Turkiya – 3,4 ming tonna;   Rossiya – 3 ming tonna;   Belgiya – 2,3 ming tonna;   AQSh – 1,8 ming tonna;   Niderlandiya – 858 tonna;   Litva – 690 tonna;   Germaniya – 443 tonna. Bundan oldin O‘zbekiston Rossiyaga qariyb 8 ming tonna gilos yetkazib bergani xabar qilingandi.